Briģenes ezers
Briģenes ezers ir dzidrūdens ezers Augšdaugavas novada Demenes pagastā. Izvietojies subglaciālajā vagā Demenes iegultnes ezeru grupā. Krasti slīpi, lēzeni, ziemeļos — stāvi, dibens — smilšmāls un mālsmilts, dūņains, dūņu slānis līdz 0,2 m. Maksimālais dziļums ziemeļu galā — 32,0 m — viens no Latvijas dziļākajiem ezeriem. Ezerā ietek 5 grāvji un strauti, tajā skaitā no līdzās esošajiem Demenes, Vārpinkas un Skriķu ezeriem; noteka uz Akmenkas ezeru dienvidos. Mīt rauda, asaris, plaudis, līdaka, līnis, karūsa. Austrumu krastā Briģene, dienvidu — Demene. Krastā peldvietas, austrumu krastā bijusi atpūtas nometne.